Nåchn Februa 1934 håd da Jura Soyfer an am Roman goawat in dém a de Gschicht fu da Sozialisdischn Boatai in Ésdaraich und dea ia Schaitan in da Easchdn Republik schüdat. Da Roman "So starb eine Partei" is a subtile Åbrechnung mid da ésdaraichischn Sozialdemokrati und is õans fu de wichdigsdn litararischn Zaiddokument zu dém Déma. Nåchdém da Jura Soyfer nåchn 34ga Joa åwa fia d'fabodane KPÖ aktif woa und schã im Schdendeschdåd fahåft woan is und im Gfengnis woa, is dea Roman nia drukt woan und es is neta a Dail dafã iwalifat. Lãng nåchn Griag is dea Roman in Ésdaraich wida ausgråm woan und duach a glésane Veasion fum Helmut Qualitinga bekãnt woan. Haid kã ma dés Romanfragment in ana naichn Edizion fum Horst Jarka bai da Jura-Soyfer-Gsöschöft in Wean kafa.